La Liga. Navbatdagi g‘alaba bilan Madrid klublari “Barselona” va “Valensiya”ga yaqinlashib oldi

Ispaniya La Ligasining 9-turini Madrid shahri klublari ham yakunladi. Bungacha “Barselona” hamda “Valensiya” ishonchli g‘alabalarni qo‘lga kiritib, turnir jadvalining dastlabki ikki pog‘onasini mustahkam band etib turgandi.

“Atletiko” futbolchilariga Kevin Gameyroning yagona goli yordam berib, ular Seltadan g‘alaba bilan qaytdi. Shu tariqa Diyego Simeone jamoasi mavsumni mag‘lubiyatsiz o‘tkazayotgan uch jamoadan biri maqomini saqlab qoldi.

Poytaxtning asosiy jamoasi bo‘lgan “Real” esa yirik g‘alabani tantana qildi. “Eybar” darvozasiga javobsiz 3 ta gol urgan “Qirollik klubi”, 20 ochko bilan kuchli uchlikni yakunlagan. Zidan shogirdlari “Valensiya”dan 1 ochko ortda.

Ispaniya La Ligasi
 9-tur bellashuvlari
 22-oktabr, yakshanba
Gollar: Sedrik Bakambyu, 48 (1:0). Mario, 65 (2:0). Ximo Navarro, 67-avt (3:0). Nikola Sansone, 93+ (4:0).
Gol: Kevin Gameyro, 28 (0:1).
Gol: Klaudio Bovyu, 54 (1:0).
Gollar: Paulu Oliveyra, 18-avt (1:0). Marko Asensio, 28 (2:0). Marselo, 82 (3:0).
23-oktabr, dushanba
“Real Sosyedad” — “Espanyol”
“Deportivo” — “Jirona”